
 29.11.2018
 BG
 Официален вестник на Европейския съюз
 L 304/1
 РЕГЛАМЕНТ ЗА ИЗПЪЛНЕНИЕ (ЕС) 2018/1863 НА СЪВЕТА
 от 28 ноември 2018 година
 за прилагане на член 21, параграф 1 от Регламент (ЕС) 2016/44 за ограничителни мерки с оглед на положението в Либия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2016/44 на Съвета от 18 януари 2016 г. за ограничителни мерки с оглед на положението в Либия и за отмяна на Регламент (ЕС) No 204/2011 (1), и по-специално член 21, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 януари 2016 г. Съветът прие Регламент (ЕС) 2016/44.
 (2)
 На 16 ноември 2018 г. комитетът към Съвета за сигурност на ООН, създаден съгласно Резолюция 1970 (2011) на Съвета за сигурност на ООН, добави едно лице към списъка на лицата и образуванията, подлежащи на ограничителни мерки.
 (3)
 Поради това приложение II към Регламент (ЕС) 2016/44 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Регламент (ЕС) 2016/44 се изменя съгласно предвиденото в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 ноември 2018 година.
 За Съвета
 Председател
 J. BOGNER-STRAUSS
 (1) ОВ L 12, 19.1.2016 г., стр. 1.
 ПРИЛОЖЕНИЕ
 Следното лице се добавя към списъка в приложение II към Регламент (ЕС) 2016/44:
 „28.
 Име: 1: Salah 2: Badi 3: няма данни 4: няма данни
 Титла: няма данни Звание: Главнокомандващ на въоръжения фронт Al-Somood, който се бори срещу Правителството на националното съгласие, известен още като Fakhr или „Гордостта на Либия“, и на бригадата Misratan Al Marsa от централната част на Либийския щит Дата на раждане: няма данни Място на раждане: няма данни Достоверен псевдоним: няма данни Недостоверен псевдоним: няма данни Гражданство: няма данни Паспорт No: няма данни Национален идентификационен номер: няма данни Адрес: няма данни Дата на включване в списъка: 16 ноември 2018 г.Друга информация: Включен в списъка съгласно точки 15 и 17 от Резолюция 1970 (забрана за пътуване, замразяване на активи).
 Включен в списъка съгласно точка 22, буква а) от Резолюция 1970 (2011), точка 4, буква а) от Резолюция 2174 (2014) и точка 11, буква а) от Резолюция 2213 (2015).
 Допълнителна информация:
 —
 Salah Badi е правил последователни опити за възпрепятстване на постигането на политическо решения в Либия чрез подкрепа на въоръжената съпротива. Доказателства от открити източници потвърждават, че Salah Badi е главнокомандващ на въоръжения фронт Al-Somood, който се бори срещу Правителството на националното съгласие (ПНС), известен още като Fakhr или „Гордостта на Либия“, и на бригадата Misratan Al Marsa от централната част на Либийския щит.
 —
 Той е играл водеща рола в неотдавнашните боеве в Триполи, започнали на 27 август 2018 г., в които са загинали най-малко 115 души, повечето от които цивилни лица. Силите